**Ministru kabineta rīkojuma projekta "Par atklāta konkursa uz Korupcijas novēršanas un apkarošanas biroja priekšnieka amatu izsludināšanu" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Korupcijas novēršanas un apkarošanas biroja likuma 4. panta pirmā daļa, kurā noteikts, ka Korupcijas novēršanas un apkarošanas biroja (turpmāk – KNAB) priekšnieku ieceļ amatā uz pieciem gadiem Saeima pēc Ministru kabineta ieteikuma. 2016. gada 17. novembrī J.Steļčenokam noslēdzās pilnvaru termiņš KNAB priekšnieka amatā. Saskaņā ar Korupcijas novēršanas un apkarošanas biroja likuma (turpmāk – KNAB likums) 4. panta otro daļu uz biroja priekšnieka amatu Ministru kabinets 2016. gada 16. augustā izsludināja atklātu konkursu. Konkurss beidzās bez rezultāta. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Korupcijas novēršanas un apkarošanas biroja likumā KNAB noteikto funkciju pilnvērtīgai īstenošanai ir jāveic savlaicīgi pasākumi KNAB priekšnieka iecelšanai amatā, lai nodrošinātu Valsts pārvaldes iekārtas likumā (2. pants un 17. panta pirmā daļa) noteikto tiesiskuma, efektivitātes, nepārtrauktības un lietderības principu īstenošanu korupcijas novēršanas un apkarošanas jomā. Pamatojoties uz Korupcijas novēršanas un apkarošanas biroja likuma 4. panta otro daļu, Ministru kabinets 2016. gada 2. augustā pieņēma Ministru kabineta noteikumus Nr. 516 "Korupcijas novēršanas un apkarošanas biroja priekšnieka amata pretendentu pieteikšanās nosacījumi un kārtība, kā arī pretendentu atlases un vērtēšanas kārtība" (turpmāk – MK noteikumi). KNAB likuma 4.panta trešā daļa noteic, ka KNAB priekšnieka amata pretendentu atlasi veic komisija, kuru vada Valsts kancelejas direktors. Komisijas sastāvā ir ģenerālprokurors, Satversmes aizsardzības biroja direktors un Drošības policijas priekšnieks, kā arī pretendentu atlasē ar padomdevēja tiesībām piedalās ne vairāk kā trīs Sabiedriski konsultatīvās padomes pilnvaroti pārstāvji. 2016. gada 28 oktobrī konkurss noslēdzās ar komisijas lēmumu noraidīt visus pretendentus. Tādēļ, lai īstenotu likumā noteikto pilnvarojumu Ministru kabinetam tas ir jāizsludina vēlreiz.Pretendentu atlase un vērtēšana plānota divās kārtās. Pirmajā kārtā tiek veikta pretendentu atlase, pārbaudot viņu formālo atbilstību KNAB likuma 4. panta piektajā daļā noteiktajām obligātajām prasībām, izvērtējot pretendentu iesniegtos dokumentus un kompetento iestāžu atzinumus.Otrajā kārtā tiek vērtēta pretendenta kvalifikācija un nepieciešamā pieredze un zināšanas. Tāpēc komisija veiks pārrunas ar pretendentiem; lūgs mutvārdos pretendentus sniegt savu redzējumu par KNAB darbības prioritātēm un attīstību, valsts pārvaldi un tiesību aizsardzības sistēmu.Pēc visu pretendentu izvērtēšanas komisija pieņems lēmumu iesniegt Ministru prezidentam priekšlikumu par tā pretendenta (vai pretendentu) kandidatūras virzīšanu izskatīšanai Ministru kabineta sēdē, kuram (kuriem) ar komisijas kopējo vērtējumu piešķirts lielākais punktu skaits, vai arī ieteiks Ministru kabinetam atkārtoti izsludināt konkursu, ja tiks noraidīti visi pretendenti. |
| 3. | Projekta izstrādē iesaistītās institūcijas | Valsts kanceleja. |
| 4. | Cita informācija | Nav. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Valsts kanceleja sadarbībā ar Ģenerālprokuratūru, Drošības policiju un Satversmes aizsardzības biroju. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktie uzdevumi tiks īstenoti institūciju esošo kompetenču un resursu ietvaros. |
| 3. | Cita informācija | Komisijas sekretariāta funkcijas nodrošina Valsts kanceleja saskaņā ar KNAB likuma 4. panta ceturto daļu. |

Anotācijas II, III, IV, V un VI sadaļa – projekts šīs jomas neskar.

 Māris Kučinskis

Ministru prezidents

Vizē:

Valsts kancelejas direktors Mārtiņš Krieviņš

M. Krieviņš, 67082900

martins.krievins@mk.gov.lv